Παρακολούθηση της επίδρασης της ωτοτοξικότητας των αμινογλυκοσιδών στις ωτοακουστικές εκπομπές των νεογνών, που νοσηλεύονται στις μονάδες εντατικής θεραπείας:
Creators: name: Βιτάλ, Ιωσήφ Β.
Publisher: name: Aristotle University of Thessaloniki
Year: 2010
Subjects: Ωτοακουστικές εκπομπές προϊόντων παραμόρφωσης
Αμινογλυκοσίδες
Νεογνά
ΜΕΘ
Ωτοτοξικότητα
Otoacoustic emissions
DPOAEs
Aminoglycosides
Neonates
NICU
Ototoxicity

description: Σκοπός της έρευνας αυτής ήταν να εκτιμηθεί η ενδεχόμενη ωτοτοξική δράση των αμινογλυκοσιδών σε νεογνά της μονάδας εντατικής θεραπείας με τη χρήση των ωτοακουστικών εκπομπών παραμόρφωσης (DPOAEs). Σε αυτήν τη μελέτη έλαβαν μέρος 164 νεογνά, τα οποία διαιρέθηκαν σε 3 ομάδες. Η πρώτη ομάδα (ομάδα Α) αποτελούνταν από 105 νεογνά τα οποία εξετάσθηκαν στη μονάδα εντατικής θεραπείας και τα οποία είχαν ήδη υποβληθεί σε φαρμακευτική αγωγή με αμινογλυκοσίδες (Garamycin ή Briklin ή συνδυασμός και των δύο). Η δεύτερη ομάδα (ομάδα Β) συμπεριλάμβανε 30 νεογνά τα οποία επίσης είχαν εξετασθεί στη μονάδα εντατικής θεραπείας αλλά δεν έλαβαν ποτέ αμινογλυκοσίδες. Η τρίτη ομάδα (ομάδα Γ) χρησιμοποιήθηκε ως ομάδα ελέγχου με 29 υγιή νεογνά τα οποία εξετάσθηκαν σε γυναικολογικές κλινικές χωρίς όμως να έχουν ποτέ εισαχθεί σε μονάδα εντατικής θεραπείας. Όλα τα νεογνά εξετάσθηκαν με τα DPOAEs και στα δύο τους αυτιά (οι πρωτεύοντες τόνοι F2 διοχετεύθηκαν στα 2, 2.5, 3.2, and 4KHz). Στο 39% (41/105 νεογνά) των νεογνών της ομάδας Α και στο 43.3% (13/30 νεογνά) της ομάδας Β η εξέταση των DPOAEs ήταν παθολογική (αποτέλεσμα FAIL) (είτε στο ένα αυτί είτε και στα δύο αυτιά). Η στατιστική διαφορά μεταξύ των δύο ομάδων Α και Β βρέθηκε να μην είναι σημαντική (p=0.673). Στην ομάδα Γ μόνο το 13.7% (4/29) των νεογνών έδειξε παθολογικό αποτέλεσμα. Επίσης διαπιστώθηκε ότι δεν υπήρχε καμία στατιστικά σημαντική διαφορά μεταξύ της χορήγησης οποιασδήποτε αμινογλυκοσίδης (γενταμυκίνης ή/και αμικασίνης), διάρκειας χορήγησης αμινογλυκοσιδών, αριθμού δόσεων, δοσολογίας και συνολικής δόσης των αμινογλυκοσιδών με την πιθανότητα FAIL αποτελέσματος στην εξέταση των DPOAEs. Αυτό σήμαινε ότι κανένας από τους ανωτέρω παράγοντες που αφορούσαν τη λήψη των αμινογλυκοσιδών δεν συσχετίστηκε στατιστικά σημαντικά με μεταβολή (αύξηση ή μείωση) του ποσοστού των FAIL αποτελεσμάτων. Τέλος, μετά από εφαρμογή στα δεδομένα μοντέλων πολυμεταβλητής λογιστικής παλινδρόμησης, από τους παράγοντες κινδύνου που έχουν ενοχοποιηθεί για την εμφάνιση βαρηκοΐας στα νεογνά (βάρος νεογνού, Apgar score στο 1 και 5 λεπτά αντίστοιχα, αναπνευστική δυσχέρεια, προωρότητα, υπερχολερυθριναιμία, μηχανική υποστήριξη, σπασμοί), μόνο η προωρότητα (διάρκεια κύησης &lt;37 εβδομάδων) θα μπορούσε να ήταν ένας στατιστικά σημαντικός παράγοντας που θα μπορούσε να συνδυαστεί με παθολογικό αποτέλεσμα στα DPOAEs, είτε δρώντας συνολικά είτε σε κάθε συχνότητα ξεχωριστά. Το ίδιο βρέθηκε και για τον παράγοντα της αναπνευστικής δυσχέρειας, η οποία βρέθηκε να συσχετίζεται στατιστικά με την πιθανότητα FAIL στην συχνότητα των 2ΚΗz. Συμπερασματικά, αν και το 1994 η Διεθνής Επιτροπή Παιδικής Βαρηκοΐας (Joint Committee on the Infant Hearing) αναφερόμενη στις αμινογλυκοσίδες, τις χαρακτήρισε ως αιτιολογικό παράγοντα για την εμφάνιση βαρηκοΐας στα νεογνά, τα αποτελέσματά μας δεν φάνηκε να επαληθεύουν την ωτοτοξική δράση των αμινογλυκοσιδών. Τα αποτελέσματα μας συμφωνούν με ανακοίνωση της ίδιας επιτροπής (JCIH) του 2000. Υπάρχουν παρόλα αυτά κάποιες ενδείξεις ότι η ενδοφλέβια χορήγηση των αμινογλυκοσιδών πάνω από το διάστημα των 6 ημερών θα μπορούσε να αποβεί ωτοτοξική, γι΄αυτόν το λόγο πέρα αυτού του διαστήματος προτείνεται η προσεκτική χρήση τους στην μονάδα της εντατικής παρακολούθησης των νεογνών.
description: The aim of this study was to evaluate the ototoxicity effect of aminoglycosides on hearing of neonates in a neonatal intensive care unit (NICU) by means of distortion product otoacoustic emissions (DPOAEs). The 164 participating newborns were divided into three groups: Group A consisted of 105 infants in an NICU who received aminoglycosides (gentamicin, or amikacin or combination of the two) for treatment for suspected or proven bacterial infection and septic states, Group B included 30 newborns in an NICU who were given other antibiotics than aminoglycosides for treatment, and Group C, as a control group, consisted of 29 healthy neonates in a well-baby nursery. All the neonates underwent the DPOAEs testing in both ears (f2 primary tone was presented at 2, 2.5, 3.2, and 4 KHz). Forty-one group A newborns (39%) and 13 group B newborns (43.3%) neonates failed the DPOAEs test either in one or both ears. The difference between the two groups was not significant (P = 0.673). The administration of gentamicin and/or amikacin, duration of treatment, number of doses, daily and total dose was not statistically related to DPOAEs failure test results. Our results could not demonstrate any ototoxic effect of aminoglycosides on the hearing of neonates.